సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Mahesh Babu ఫ్యాన్స్‌కు షాక్.. ‘మహర్షి’ విడుదల మళ్లీ వాయిదా?
మహేశ్‌బాబు 25వ చిత్రం ‘మహర్షి’ విడుదల మళ్లీ వాయిదా పడినట్లు తెలుస్తోంది. ముందుగా ప్రకటించినట్లు ఏప్రిల్ 25న కాకుంగా.. జూన్‌కి వాయిదా పడినట్లు సమాచారం.
Samayam Telugu | Updated:
Feb 22, 2019, 12:29PM IST
హైలైట్స్
మహేశ్ బాబు ఫ్యాన్స్‌కు మళ్లీ నిరాశ.
ఏప్రిల్ 25న వస్తుందనుకుంటున్న ‘మహర్షి’ మళ్లీ వాయిదా పడినట్లు తెలుస్తోంది.
ఈ సినిమా జూన్‌లో విడదలయ్యే ఛాన్స్ ఉందని టాక్.
సూపర్‌స్టార్ మహేశ్‌బాబు , క్యూట్ బ్యూటీ పూజా హెగ్డే జంటగా నటిస్తోన్న సినిమా ‘మహర్షి’. మహేశ్ 25వ చిత్రంగా తెరకెక్కుతున్న ఈ సినిమాను వంశీ పైడిపల్లి డైరెక్ట్ చేస్తున్నారు. మూడో వంతు షూటింగ్ పూర్తి చేసుకున్న ఈ సినిమాను ఏప్రిల్ 25న విడుదల చేయనున్నట్లు యూనిట్ గతంలోనే ప్రకటించింది. అయితే లేటెస్ట్ న్యూస్ ప్రకారం ‘మహర్షి’ విడుదల మరింత ఆలస్యం అయ్యే అవకాశం కనిపిస్తోంది.
షూటింగ్ ప్రారంభమైనప్పుడు ఈ సినిమాను ఏప్రిల్ 5నే విడుదల చేయాలని అనుకున్నారు. అయితే చిత్రీకరణలో ఆలస్యం వల్ల ఏప్రిల్ 25కి వాయిదా వేశారు. తాజా సమాచారం ప్రకారం ‘మహర్షి’ సమ్మర్‌లో కూడా వచ్చే ఛాన్స్ లేనట్లు తెలుస్తోంది. షూటింగ్‌ ఆలస్యం కావడంతో పాటు పోస్ట్ ప్రొడక్షన్ పనులకు కూడా చాలా సమయం పట్టే అవకాశం ఉండటంతో యూనిట్ ఈ నిర్ణయం తీసుకున్నట్లు తెలుస్తోంది. ఈ వేసవిలో పెద్ద సినిమాలేవీ లేకపోవడంతో ‘మహర్షి’కి ప్లస్ అవుతుందని మహేశ్ ఫ్యాన్స్ అనుకున్నారు. అయితే ఇప్పుడు ఈ సినిమా కూడా సమ్మర్‌కు వచ్చే ఛాన్స్ లేకపోవడంపై వారు నిరాశ చెందుతున్నారట.